R2, R5 nadat man kinders verkrag | Maroela Media
Die Scottburgh-streekhof het 'n man ses lewenslange vonnisse opgelê vir die verkragting van ses kinders – wat hy boonop 'n paar rand betaal het nadat hy hulle verkrag het.
Die meisies, almal tussen ses en 11 jaar oud, was almal verwant aan die verkragter. Hulle het ook in dieselfde buurt as die man gewoon. Die voorvalle het in Junie 2017 in die Sawoti-omgewing, net meer as 30 km buite Scottburgh, plaasgevind.
"Hy het hulle gelok terwyl hulle verby sy huis gestap of saam met hulle maats gespeel het. Nadat hy hulle verkrag het, het hy hulle met 'n vuurwapen gedreig wat hy in sy kamer aangehou het," het Natasha Kara, woordvoerder van die Nasionale Vervolgingsgesag (NVG) in KwaZulu-Natal, gesê.
"Sommige kinders het geld gekry, óf R2 óf R5, nadat hy hulle verkrag het."
Kara het gesê die man, wie se naam nie bekend gemaak is nie, is in hegtenis geneem nadat iemand die kinders oor die gebeure hoor praat het. Hulle is verder daaroor uitgevra en die omvang van die misbruik het op die lappe gekom.
'n Dokter het onder meer oor die verkragtings getuig.
Behalwe vir die ses lewenslange vonnisse is die man ook vyf jaar tronkstraf opgelê vir die besit van 'n ongelisensieerde vuurwapen. Dié vonnis word samelopend met die lewenslange vonnis uitgedien.
"Ek hoop die vonnis help om die vlaag seksuele oortredings in die land te stuit. Dit is ook 'n aanduiding van ons deurlopende stryd teen misdade van dié aard," het adv. Elaine Khuzwayo, KwaZulu-Natalse direkteur van openbare vervolging, gesê.
geslagsgeweld In die nuus verkragting
Dis belaglik. Hy moes ten minste lewenslank gekry het.
R2 of R5 vir kinders wat se lewe opgemors is deur is vieslike mens.
Sny sy tokkels af of geen hom vir die gemeenskap hulle sal weet wat om te doen met hom.
Van die mense is BAIE SIEK
Ses x Lewenslank word aaneenlopend uitgedien.
So dit gee jou slegs 1 x Lewenslank!
Hoekom word hierdie man se identiteit beskerm… waar is sy foto? Hoekom is die dros verkragter wyd en suid gedeel en sy gesig orals gesien maar hierdie man nie is dit moontlik agv van sy velkleur?